《题蔡润画》
宋代·李耕

雨过天如沐，回山浓翠侵。
平桥带野水，涓涓绕竹林。
茅屋闃无人，案上横素琴。
白鹭正熟睡，杳无羡鱼心。
维舟欲渡谁，柳岸烟沉沉。
长啸在何处，惆怅隔云岑。

作者简介：李耕，字耕道。琮子。先为忠州团练使，高宗绍兴二十二年（一一五二），奉诏讨赣州叛乱兼知州事，捷闻，转观察使（清乾隆《江西通志》卷六五引《豫章书》）。有《台山遗稿》，今佚。事见《金陵诗徵》卷五。